РЕПУБЛИКА БЪЛГАРИЯ
В И С Ш  С Ъ Д Е Б Е Н  С Ъ В Е Т

П Р О Т О К О Л  № 15
от заседанието на Комисия ”Съдебна администрация” 
към Прокурорската колегия на Висшия съдебен съвет,
проведено на 09.12.2025 г. 

Днес, 09.12.2025 г. /вторник/ се проведе заседание на Комисия „Съдебна администрация” към Прокурорската колегия на Висшия съдебен съвет, в състав: 

ПРЕДСЕДАТЕЛ: Гергана Мутафова 
ЧЛЕНОВЕ: Калина Чапкънова-отсъства 
  Стефан Петров 

На заседанието присъстват: Маргарита Лакова – главен експерт - съдебна администрация на ОСВ, експертен сътрудник на комисията и Стефка Тодорова – ръководител сектор съдебна администрация на ОСВ, дирекция ЧРАТОКИ, АВСС.

Д Н Е В Е Н  Р Е Д:
	
	1. ОТНОСНО: Становища от европейския делегиран прокурор и главния секретар на АГП относно финансовата обезпеченост за разкриване на 2 /две/ щ. бр. за длъжност „чистач“ и 2 /две/ щ. бр. за длъжност „шофьор – куриер/призовкар“ в Администрацията на европейските делегирани прокурори. /№ ВСС-14303/04.11.2025 г. и № ВСС-14303/26.11.2025 г./

КОМИСИЯ „СЪДЕБНА АДМИНИСТРАЦИЯ“ към
ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

1.1. ПРИЕМА ЗА СВЕДЕНИЕ становището на главния секретар на АГП относно финансовата обезпеченост за разкриване на 2 /две/ щ. бр. за длъжност „чистач“ и 2 /две/ щ. бр. за длъжност „шофьор – куриер/призовкар“ в Администрацията на европейските делегирани прокурори.
1.2. УВАЖАВА искането на европейския делегиран прокурор за разкриване на 2 /две/ щ. бр. за длъжност „чистач“.
1.3. УВАЖАВА частично искането на европейския делегиран прокурор за разкриване на 1 /една/ щ. бр. за длъжност „шофьор – куриер/призовкар“.
1.4. ОТХВЪРЛЯ разкриването на втората щ. бр. за длъжност „шофьор – куриер/призовкар“.
МОТИВИ: За последните три години не е отчетена висока натовареност на шофьорите в АЕДП. Средният годишен пробег на изминатите километри на служебните автомобили на ЕДП  за 2024 г. е  7 500 км. За сравнение в друга структура на ПРБ в гр. София месечния пробег на автомобил е в размер на 8 500 км. Искането е нецелесъобразно предвид статистическите данни и разкриването на две щ. бр. ще снижи чувствително натовареността на шофьорите в АЕДП. Комисията счита, че при достигане на заетост на щата, равен на средния в софийските прокуратури, европейският делегиран прокурор би могъл да отправи ново искане.
1.5. Изпраща писмо на европейския делегиран прокурор.

Комисия „Съдебна администрация“ предлага на Прокурорската колегия на Висшия съдебен съвет да приеме следното решение:

ПРОЕКТ:

ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:
	
	1.1. РАЗКРИВА, на основание чл. 30, ал. 5, т. 8 от ЗСВ, 2 /две/ щ. бр. за длъжност „чистач“ и 1 /една/ щ. бр. за длъжност „шофьор-куриер/призовкар“ в Администрацията на европейските делегирани прокурори, считано от 01.01.2026 г.
МОТИВИ: С решение по протокол № 21/28.07.2025 г. на Пленума на ВСС за нуждите на Европейските делегирани прокурори в Република България е предоставена административна сграда за безвъзмездно ползване, с адрес: бул. „Александър Стамболийски“ № 45А, състояща се от високо тяло на 8 етажа, ниско тяло на 2 етажа и подземен етаж. Необходимо е разкриването на 2 щ. бр. за длъжност „чистач“ т. к. новата сграда е с по-голяма площ, включва допълнителни помещения, което налага увеличаване на персонала, отговарящ за хигиената и поддръжката на работната среда. 
Към момента по щат  АЕДП разполага  само с една щ. бр. за длъжността „чистач“, което е крайно недостатъчно, особено по време на платен годишен отпуск или отпуск по болест на единствения титуляр. Разкриването на нови щ. бр. за длъжност „чистач“ е целесъобразно и необходимо.
 Дейността на Европейските делегирани прокурори предполага ежедневна необходимост от сигурен и навременен транспорт на официална кореспонденция, документи и материали до и от различни институции, включващи съдилища прокуратури и други институции. С оглед на поверителния характер на част от тези материали е наложително те да бъдат транспортирани от служител на щат, с цел законосъобразното и сигурно изпълнение на задълженията.

	Необходимите средства за възнаграждението на разкритите щатни бройки ще бъдат финансово обезпечени за сметка на бюджета на ПРБ за 2026 г.

ВНАСЯ предложението в заседание на Прокурорската колегия на Висшия съдебен съвет, насрочено на 10.12.2025 г., за разглеждане и произнасяне. 

	2. ОТНОСНО: Искане от административния ръководител на Военно – апелативна прокуратура за разкриване на 1 /една/ щ. бр. за длъжност „главен специалист-административна дейност“ и 1 /една/ щ. бр. за длъжност „главен специалист-компютърна обработка на данни и статистик“ или трансформиране на 1 /една/ щ. бр. за длъжност „съдебен деловодител“ в „главен специалист-компютърна обработка на данни и статистик“, както и трансформиране на 1 /една/ щ. бр. за длъжност „главен специалист-счетоводител“ в 1 /една/ щ. бр. за длъжност „главен счетоводител“. /№ ВСС-16737/21.11.2025 г./.
и
Становище от и. ф. главен прокурор относно предложението на административния ръководител на Военно – апелативна прокуратура. /№ ВСС-13737/02.12.2025 г./

КОМИСИЯ „СЪДЕБНА АДМИНИСТРАЦИЯ“ към
ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

2.1. ПРИЕМА за сведение становището от и. ф. главен прокурор във връзка с предложение на административния ръководител на Военно – апелативна прокуратура за разкриване на 1 /една/ щ. бр. за длъжност „главен специалист-административна дейност“ и 1 /една/ щ. бр. за длъжност „главен специалист-компютърна обработка на данни и статистик“ или трансформиране на 1 /една/ щ. бр. за длъжност „съдебен деловодител“ в „главен специалист-компютърна обработка на данни и статистик“, както и трансформиране на 1 /една/ щ. бр. за длъжност „главен специалист-счетоводител“ в 1 /една/ щ. бр. за длъжност „главен счетоводител“.

Комисия „Съдебна администрация“ предлага на Прокурорската колегия на Висшия съдебен съвет да приеме следното решение:

ПРОЕКТ:

ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

2.1. ДАВА СЪГЛАСИЕ за трансформиране на щ. бр. за длъжности за съдебни служители във Военно-апелативна прокуратура, считано от 01.01.2026 г., както следва:
-	1 /една/ щ. бр. за длъжност „съдебен деловодител“ в 1 /една/ щ. бр. за длъжност „главен специалист-компютърна обработка на данни и статистик“;
-	1 /една/ щ. бр. за длъжност „главен специалист- счетоводител“ в 1 /една/ щ. бр. за длъжност „главен счетоводител“.
МОТИВИ: Към настоящия момент дейността по събиране, обработване и обобщаване на статистическата информация,както и изготвянето на месечни, тримесечни и годишни статистически таблици за дейността на военно-апелативния район се осъществява от съдебният служител на длъжност „завеждащ служба „Регистратура и деловодство“, чиито основни дейности са осъществяването на  ръководство, контрол и организация на дейността на служителите в службата. Трансформирането на 1 щ. бр. „съдебен деловодител“ в 1 щ. бр. „главен специалист-компютърна обработка на данни и статистик“ е необходимо предвид обема на дейностите по изготвянето и обобщаването на статистическите справки на цялата информация във военно-апелативния район, свързани с информационната дейност на ПРБ, както и контрола на въведената в УИС информация не само от служителите на ВоАП, а и за района.
Към настоящия момент ВоАП е единствената прокуратура, в която съставянето и подписването на финансовите отчети не се извършва от главен счетоводител, а от служител на длъжността „главен специалист-счетоводител“. През 2018 година, по предложение на административния ръководител на ВоАП, щ. бр. за длъжността е трансформирана в „главен специалист-счетоводител“, тъй като служителя изпълняващ длъжността „главен счетоводител“ не е отговарял на изискванията на чл. 340а от ЗСВ (за притежаване на виеше образование за експертните и ръководните длъжности) и съответно на Класификатора на длъжностите в администрацията на ПРБ.
С цел правилното оформяне на първичните и вторичните счетоводни документи, съставянето на всички финансови сведения, справки, счетоводни отчети и баланс в установените срокове, своевременното отразяване на всички стопански операции, както и счетоводна отчетност, организирането и съхранението на счетоводната информация съгласно ЗСч, контрол върху дейността на материално-отговорното лице, спазване на финансовата, бюджетната и платежната  дисциплина е необходимо трансформирането на „главен специалист-счетоводител“ в „главен счетоводител“.
2.2. РАЗКРИВА, на основание чл. 30, ал. 5, т. 8 от ЗСВ, 1 /една/ щ. бр. за длъжност „главен специалист-административна дейност“ по щата на Военно-апелативна прокуратура, считано от 01.01.2026 г.
МОТИВИ: Необходимост от разкриване на щ. бр. за длъжността, т. к. към момента цялата дейност, касаеща направление „човешки ресурси“ се осъществява от съдебния администратор и административния секретар. По щат ВоАП не разполага с щатна бройка, свързана с осъществяване на дейността по  управлението на човешките ресурси относно изготвяне на проекти на актове относно възникване, изменение и прекратяване на трудовите правоотношенията на магистратите и съдебните служители; длъжностни и поименни щатни разписания; здравословните и безопасни условия на труд и др. 

Необходимите средства за възнаграждението на разкритата щ. бр. за длъжност „главен специалист-административна дейност“ и за трансформираните щатни бройки и ще бъдат финансово обезпечени за сметка на бюджета на ПРБ за 2026 г.

ВНАСЯ предложението в заседание на Прокурорската колегия на Висшия съдебен съвет, насрочено на 10.12.2025 г., за разглеждане и произнасяне. 

ПРЕДСЕДАТЕЛ 
НА КОМИСИЯТА:    /п/
ГЕРГАНА МУТАФОВА

                                ЧЛЕНОВЕ:           				
….…/п/………………….
СТЕФАН  ПЕТРОВ